cyanic-selkie/wikianc huggingface dataset:
Terje Bjørklund
Karriere
Bjørklund har skrevet en rekke bestillingsverk for kor, orkester og ulike solo- og kammermusikkbesetninger. Spesielt har han skrevet mye for strykere, noe som henger sammen med det rike strykermiljøet i Trondheim. Sarek for strykere fikk i 1992 følgende omtale i det anerkjente amerikanske musikktidsskriftet Fanfare: «Denne musikken har lyriske partier som tar pusten fra deg. Den sterke melodiske profileringen låter som en oppdatert Grieg». Dette verket ble presentert som åpningsverk på Anne-Sophie Mutters USA-turné med Trondheims-solistene i 2002.
Carmina for strykere er utgitt på TrondheimSolistenes Blu-Ray Disc DIVERTIMENTI og omtalt i musikktidsskriftet Fanfare Magazine 29. november 2008. Utgivelsen ble i 2009 nominert til tre Grammy-priser.
Terje Bjørklund var festspillkomponist ved Festspillene i Nord-Norge 1993 og vedVinterfestspillene på Røros 2004. Hans musikk er gitt ut på tre egne CD-er, og en rekke enkeltverk er utgitt på andre CD-er. Noter/partiturer er utgitt på følgende forlag: Pizzicato Editione(Italia/Sveits), Warner Chappell Music, Norsk Musikkforlag, Norsk Musikkinformasjon (nå NB Noter) og Musikkhusets forlag.
TETs-8
TETs-8 (russisk: ТЭЦ-8), også kjent som Moskva-9, er et varmekraftverk beliggende i Ostapovskij-området sørøst i Moskva. Det eies og opereres av kraftselskapet Mosenergo, og har en effekt på 605 MW, og årsproduksjon på inntil 2,92 TWh. Anlegget har varme- og dampturbin for kombinert kraftforsyning og fjernvarme. Brenselstypen er naturgass, tidligere ble det også fyrt med mazut.
Byggingen av kraftverket begynte omkring 1925, og første byggetrinn stod ferdig i 1930. Kraftverket har senere blitt utvidet og fornyet ved en rekke anledninger, senest i 2005 da det ble installert nye UTMZ-enheter.
Tuva i Tyrkvisjonens sangkonkurranse
Tuva i Tyrkvisjonens sangkonkurranse er en oversikt over den russiske republikken Tuvas deltakelser og resultater i Tyrkvisjonens sangkonkurranse. Regionen deltok første gang i den første utgaven av sangkonkurransen i 2013, og har senere deltatt i påfølgende år.
TETs-12
TETs-12 (russisk: ТЭЦ-12), også kjent som Moskva-12, er et subkritisk varmekraftverk beliggende i Berezhovskaja-området sørvest i Moskva, ved Moslkvaelva. Det eies og opereres av kraftselskapet Mosenergo, og har en effekt på 408 MW, årsproduksjon 2,74 TWh. Brenselstypen er naturgass og fyringsolje.
Byggingen av kraftverket begynte omkring 1937, og første byggetrinn stod ferdig i 1941. Kraftverket har senere blitt utvidet og fornyet ved en rekke anledninger. Det har 5 enheter / generatorer med kombinasjonssyklus, fire av typen LMZ og en større enhet av typen UTMZ.
Toni Kurz
Toni Kurz (1913–1936) var en tysk fjellklatrer.
Førstebestigninger
1932: 1934: 1935: 1936:
Ulykken i Eigers nordvegg
18. juli 1936 forsøkte Kurz og Hinterstoißer å foreta en førstegangsbestigning av Eigers Nordvegg, en av de såkalte «siste problemene i Alpene». Uavhengig av dem startet østerrikerne og  på samme rute i veggen. Etter at det oppsto problemer, besluttet de to konkurrerende gruppene å slå seg sammen til et taulag. Hinterstoißer, Angerer og Rainer omkom i et jord- og snøras, bare Kurz overlevde uskadd hengende i tauet. Da mørket senket seg og været ble svært dårlig måtte redningsmannskapene avvente redningsarbeidet til neste morgen, så Kurz hang eksponert for vær og vind natten over.
Morgenen etter kom redningsgruppa fram til omtrent 40 meter under stedet der Kurz befant seg, men på grunn av isglasert fjell kom de ikke lengre. Den eneste muligheten var at Kurz selv firte seg ned til hjelpemannskapet. I fallet hadde Angerer blitt kvalt i tausløyfa og hang i enden av tauet. Kurz måtte kappe tauet for å bli kvitt ham og tapte dermed en verdifull taulengde. Siden tauet nå ikke var tilstrekkelig langt måtte han klatre opp til sikringspunktet for å avlaste slik at han kunne dele kordellene i den resterende stumpen og binde dem sammen for å forlenge tauet.
Kurz, som nå var temmelig utmattet og dessuten hadde forfrosset venstre hånd, trengte tre timer for å ordne tauet. Det nedfirte forlengingstauet hang og blåste i vinden og redningsmannskapet rakk ikke opp til det, så Kurz måtte under store vanskeligheter få tak i det igjen og ordne opp på ny. Nå ble et 30 meter langt tau bundet inn og dette klarte han å trekke opp til seg. Erstatningstauet var ikke langt nok og redningsmannskapene bandt i all hast inn et 30 meter langt tau til. Da Kurz endelig kunne fire seg ned, viste det seg at knuten ikke passerte gjennom karabinerøyet. Totalt utmattet var Kurz ute av stand til å forflytte seg, og døde kl 11:30, hengende bare noen få meter over redningsmannskapet. Hans siste ord var «I ka nimmer» («jeg klarer ikke mer»).
Hustad kirke (Inderøy)
Hustad kirke er en langkirke i stein fra 1150 i Inderøy kommune i Trøndelag.
Både denne kirken og Sakshaug gamle kirke i samme kommune eies av Fortidsminneforeningen, og de er ikke menighetskirker. Heggstad kirke fra 1887 overtok som menighetskirke. Kirka har 150 plasser.
Odinsteinen som står i sakristiet, ble funnet på kirkegården i 1961. Steinen har et innhugget kors og et mannsansikt som tolkes som Odin. Steinen kan være fra 900-1100-tallet, og tolkes som et uttrykk for brytningstiden mellom den gamle og den nye religionen. Et gullbrodert klede fra middelalderen som har tilhørt kirka og var oppbevart der fram til 1974, kan ha vært brukt til nattverd, eller omtales også som et relikvieklede.
Gilbert Colgate
Gilbert Bayard Colgate, jr. (født 21. desember 1899 i New York, død 9. oktober 1965 i New York) var en amerikansk sportsutøver som deltok i de olympiske leker 1936 i Garmisch-Partenkirchen.
Colgate vant en olympisk bronsemedalje i bobsleigh under vinter-OL 1936 i Garmisch-Partenkirchen. Han kom på tredjeplass i toerbob sammen med Richard Lawrence bak sine landsmenn Ivan Brown og Alan Washbond og sveitsisk lag. Konkurransen ble avviklet i 14. og 15. februar 1936.
Halensee
Halensee (tidligere: Hohler See) er en innsjø i tunneldalen Grunewaldseenkette i ortsteilen Grunewald i Berlins bydel Charlottenburg-Wilmersdorf, ikke langt fra den vestlige ende av Kurfürstendamm. Innsjøen har en overflate på ca 57 000m² og er inntil 10 meter dyp. Halensee har intet naturlig tilsig og tilføres derfor grunnvann.
Ordenspoliti
Ordenspoliti er den delen av politiet som primært bedriver ordenstjeneste. Dette til forskjell fra kriminalpoliti, som bedriver etterforskning.
Som navnet sier, er det ordensavdelingen som har til oppgave å sørge for ro og orden. Dette innebærer oppdrag av ulike slag, som trafikkdirigering ved behov, sikring av gods og eiendom, hindring av slagsmål, oppløp og uregelmessigheter, varetakelse av hjelpeløse i rus (også kalt «fyllearrest», alternativt ordne med medisinsk behandling) og annet som bidrar til et trygt liv for lovlydige borgere
Løve (andre betydninger)
Løve eller løven kan vise til
Ordenspoliti
Politi som jobber ved ordensavdelingene har også ansvaret for innledende etterforskning i saker som oppstår. Mannskapene har gjerne grunnleggende kompetanse på etterforskningsarbeid.
Norge
Politiets mannskaper på ordensavdelingene må være operativt godkjente. Det vil si at de må trene på pågripelser, førstehjelp, løsning av væpnede oppdrag og bestå en skytegodkjenningsprøve. En slik godkjenning må gjennomføres og bestås årlig.
Politiets beredskapstropp er en spesialtrent avdeling med tanke på væpnede oppdrag. Beredskapstroppen (Delta) ligger i Oslo, og utfører de farligste oppdragene i tillegg til "vanlige" ordensoppdrag.
Politiets Utrykningsenhet (UEH) er spesialtrente operative politimannskap. UEH er stedsplassert over hele landet, men stort sett i tilknytning til hovedpolitistasjonen i de ulike politidistriktene. UEH har "dobbel" dose treningsmengde i forhold til de andre operative mannskapene. Mannskaper i politiets hundetjeneste har samme treningsmengde på operative disipliner som UEH-mannskap.
Ved større politikamre kan tjenesten være utspesialisert som egen gren med folk ansatt spesielt for slik tjeneste, mens tjenestemenn ved mindre lokalavdelinger også kan tillegges andre oppgaver.
Liburnisk språk
Liburnisk ble i oldtiden talt i området Liburnia på Balkan. Språket var etter alt å dømme beslektet med illyrisk.
Med hjertet i halsen
Med hjertet i halsen (originaltittel: North by Northwest) er en amerikansk mysterie-thriller fra 1959 regissert av Alfred Hitchcock. Filmen handler om en uskyldig mann som blir forvekslet med en annen og som dermed ender opp med å bli jaget gjennom USA av en mystisk organisasjon. Hovedrollen spilles av Cary Grant, mens sentrale biroller spilles av Eva Marie Saint og James Mason.
Handling
Reklamemannen George Thornhill skal møte forretningforbindelser i FN-bygningen. Der blir han ufrivillig dratt inn i et drap som skjer i åpent dagslys. Like etter blir han bortført av to menn og fraktet til en mystisk luksusvilla. Der venter en mann ved navn Vandamm som hevder at Thornhill egentlig er George Kaplan, noe Thornhill på det sterkeste benekter. Han blir deretter tvangssjenket med Whisky og satt i en bil uten bremser slik at han skal omkomme. Thornhill overlever derimot og blir deretter arrestert for fyllekjøring og satt i arresten. Han forklarer sin uskyld og tar med politiet tilbake til det huset han ble holdt fanget, men der er alle spor fjernet og ingen tror han. Han setter derfor i gang sin egen undersøkelse for å finne ut hvem denne Kaplan er. I løpet av jakten kommer han i kontakt med en vakker kvinne som hjelper ham. Hun avsløres senere som Vandamms elskerinne, deretter som regjeringsagent. Det viser seg at Kaplan er en fiktiv person, oppfunnet av CIA. Det hele ender i et dramatisk oppgjør på Mount Rushmore.
Popularitet og økonomi
Den innbrakte $9,8 millioner i USA.
Produksjonskostandene er estimert til $4,3 millioner.
Anmelderne
Filmen ble svært godt mottatt av kritikerne, noe som gjenspeiles i at den har fått 99 % på Rotten Tomatoes.
«En av de mest underholdende filmene jeg kan huske å ha sett på lang tid...», skrev Aftenpostens anmelder i 1959. Anmelderen på nettstedet CINERAMA gav den terningkast seks i 2000 og skrev blant annet at: «North by Northwest er full av uforglemmelige replikker og scener, og som høydepunkter kan nevnes sekvensen som viser en åtte minutters kamp mellom mann (Grant) og fly, biljakten med full sjåfør eller den desperate flukten for livet over presidentenes ansikter i Mount Rushmore».
Priser
Den ble i tillegg nominert til tre Oscar, en Directors Guild of America og en Writers Guild of America.
Den er regnet som en av USAs 100 beste filmer av The American Film Institute.
I 1995 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.
Annet
Filmen har en del likhetstrekk med James Bond-filmene. Dette grunnet likhetstrekk som spektakulære locations, hemmelige agenter og en elegant og vittig mann i hovedrollen satt i mot en kynisk og sjarmerende skurk.
Wisconsins flagg
Wisconsins delstatsflagg består av delstatens våpenskjold på en mørkeblå bakgrunn. Flagget ble innført 1. juni 1981, men går tilbake til 1863. Det er i størrelsesforholdet 26:33.
Flagget viser delstatens våpen, som også finnes på statens segl. Skjoldet viser noen av statens naturressurser og representanter for den tidlige utviklingen av staten. En sjømann og en gruvearbeider er skjoldholdere, og symboliserer næringslivet i staten anno 1863, året for flaggets utforming. Symboler for viktige næringsveier i staten er avbildet i skjoldet: en plog representerer jordbruket, hakke og spade representerer gruvedriften, en arm og en hammer representerer fabrikkene, mens et anker viser til sjøfarten. En grevling, delstatens symboldyr, sitter på en vulst over skjoldet, på samme måte som et hjelmtegn. Grevlingen viser til oppnavnet som ble gitt til de første gruvearbeiderne. Over grevlingen er det et bånd med statens motto «Forward» (fremover). Skjoldet hviler på et overflødighetshorn og en pyramide av 13 barrer. Barrene viser både til gruvedrift, og til de tretten første statene. I skjoldets senter er det et hjerteskjold med en versjon av USAs våpenskjold, og representerer delstatens lojalitet til unionen.
Flagget ble utformet i 1863 etter ønske fra borgerkrigsregimenter som ønsket å føre et offisielt flagg på slagmarkene. I 1887 ble det utilsiktet avskaffet, men det ble gjeninnført 29. april 1913. Navnet "Wisconsin" og årstallet for opprettelse av delstaten ble tilføyd i 1979, ettersom mange mente flagget tidligere ble forvekslet med New Yorks flagg. Også flere andre delstaters flagg har blå flaggduk, også disse med militære faner som forbilde. Det gjelder delstatene Connecticut, Pennsylvania, Sør-Carolina, New Hampshire, Virginia, New York, Vermont, Kentucky, Indiana, Maine, Michigan, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone.
Melete
Melete er en slekt av sommerfugler i gruppen hvitvinger.
Utseende
Middelsstore (vingespenn 40-70 millimeter), hvite eller gulaktige sommerfugler med forholdsvis lange og slanke vinger. Vanligvis er spiss og ytterkant av forvingen samt ytterkanten av bakvingen mørke. Undersiden av bakvingen er mørkere enn resten, gulaktig, og med en liten, oransje flekk ved roten.
Levevis
Disse sommerfuglene lever i tropisk regnskog. De kommer ofte for å drikke mineralholdig vann langs elvebredder og sølepytter. Det er litt usikkert hva som er larvenes næringsplanter, men det er sannsynlig at de befinner seg i mistelteinfamilien (Loranthaceae).
Utbredelse
Slekten er utbredt fra Mexico til det sørlige Brasil (Rio Grande do Sul).
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Egalitarisme
Egalitarisme (fra fransk: égal, «lik»), eller egalitarianisme, er en tankeretning innen politisk filosofi som går inn for likhet av et eller annet slag, eksempelvis at individene får samme ressurstilgang, behandles likt eller har samme sosiale status.
Generelt brukes det om å bli behandlet som likeverdige etter loven, kirken eller samfunnet som helhet.
Egalitære samfunn er sosiale grupper, fellesskap eller samfunn som gir alle medlemmene den samme tilgangen til ressurser, og ingen av medlemmene kan utøve varig makt over andre medlemmer. I politisk sammenheng kalles slike samfunn akefale.
Begrepet «egalitært samfunn» brukes framfor alt i etnologifaget og nesten bare om jeger- og samlergrupper, og andre små etniske grupper som lever i tradisjonsbundet.
David Ingraham
David Ingraham er en trommeslager innen musikksjangeren heavy metal. Han er mest kjent for å ha spilt på noen av Bruce Dickinsons album fra hans solokarriere. Han har også vært med i bandet Tribe of Gypsies.
Pisidisk
Pisidisk er et medlem av et utdødd anatolisk gren av den indoeuropeiske språkfamilien som ble snakket i Pisidia, en region i oldtidens Lilleasia. Språket er kjent fra to dusin korte inskripsjoner, og det tyder på at det var nært beslektet med lykisk. Det kan hende at språket hadde blitt påvirket av frygisk og sidetisk.
Bangladesh
Folkerepublikken Bangladesh (bangla: Gôno Projātontrī Bānglādesh (গনপ্রজাতন্ত্রী বাংলাদেশ)) er en republikk i det sørlige Asia. Landet dekker den østlige delen av den historiske regionen Bengal. Bangladesh ligger nord for Bengalbukta, og grenser til India og Myanmar (Burma).
Naturgeografi
Mesteparten av Bangladesh ligger i elvedeltaet der elvene Ganges og Brahmaputra renner ut i Bengalbukta og Indiahavet. Dette deltaet er verdens største. Elvedeltaet gjør at jordsmonnet i Bangladesh er svært fruktbart, men fører også til store årlige oversvømmelser.
Bangladesh er også et veldig flatt land, det er bare i områdene rundt Chittagong i sørøst og ved Sylhet i nordøst at landskapet er mer variert. Bangladeshs høyeste punkt kalles Keokradong, og ligger i nærheten av Chittagong.
Demografi
Av verdens land med en viss størrelse er Bangladesh det med høyest befolkningstetthet, med 1002 personer pr. km².
83 % av landets innbyggere er muslimer, med en stor minoritet (16 %) hinduer.
Spedbarnsdødeligheten i Bangladesh er på 63 døde pr tusen fødte. Forventet levealder er 62 år for begge kjønn.
Analfabetismen i landet er samlet sett på 57 %, for menn er tallet 46 % og for kvinner 68 %.
Historie
Frem til like etter andre verdenskrig var Bangladesh en del av Britisk India. Dagens Bangladesh overlapper med det som den gang var den indiske provinsen Øst-Bengal.
Ved Indias deling i 1947 ble India delt i den sekulære staten India og den islamske staten Pakistan. Bengal ble delt i to, den vestre delen ble værende i India mens den østre delen ble med i Pakistan. Denne delen fikk navnet Øst-Pakistan, men lå 1 500 km unna resten av landet (Vest-Pakistan, det nåværende Pakistan).
Vest-Pakistan dominerte den nye staten fullstendig, både politisk og kulturelt. Dette opprørte mange i Øst-Pakistan, da denne delen av landet hadde sterkest økonomi, samt et eget språk som ikke er nærmere beslektet med urdu, Pakistans offisielle språk.
Etter at politiske partier som gikk inn for uavhengighet for Øst-Pakistan vant valget i 1970 med en overveldende majoritet, begynte prosessen med å skille seg fra Vest-Pakistan. Dette ble gjort under ledelse av Sheikh Mujibur Rahman.
Den Pakistanske hæren var fullstendig dominert av Vest-Pakistan, og gikk inn for å stoppe opprøret. Den 25. mars 1971 begynte blodbadet, i løpet av tre dager ble 50 000 sivile bengalere drept av hæren. Ti millioner mennesker måtte flykte til India, og Rahman ble arrestert. Før han ble arrestert kom han med en formell uavhengighetserklæring den 26. mars.
India grep etter hvert inn til fordel for Bangladesh, og invaderte Pakistan den 4. desember. I løpet av to uker var den pakistanske motstanden knust, og Rahman kunne vende tilbake som det uavhengige Bangladeshs første statsminister.
Sheikh Mujibur Rahman ble drept i et attentat den 15. august 1975. Den 3. november gjennomførte de militære et kupp, men allerede den 7. november ble lederen, generalmajor Khaled Mosharraf, kastet i et motkupp.
General Ziaur Rahman ble nå landets sterke mann. Han ble senere også valgt til president ved valget i 1978. Rahman ble myrdet i mai 1981, og Bangladesh ble styrt av de militære frem til 1991, da Bangladesh ble demokratisk.
Begum Khaleda Zia, enken etter Ziaur Rahman, vant nå valget og ble statsminister. Hun ble gjenvalgt i 1996, men ble senere samme år felt. Fra 2001 kom hun tilbake i posisjon, som leder av en koalisjonsregjering.
Etter frigjøringen i 1971 etablerte Norge diplomati med det nye landet med den norske ambassadør sideakkreditert fra Norges ambassade i New Delhi, og fra 1996 med egen stedlig ambassadør, stasjonert ved Norges ambassade i Dhaka.
Se også: Liste over kriger Bangladesh har deltatt i
Politikk og administrasjon
Bangladesh er en demokratisk republikk. Landets president har begrenset makt og har i hovedsak en seremoniell funksjon. Det er statsministeren som er regjeringssjef.
Presidenten velges for fem år av gangen. Det er presidentens oppgave å utpeke statsministeren, denne må velges blant parlamentsmedlemmene. Regjeringsmedlemmene velges så av statsministeren, men må godkjennes av presidenten.
Parlamentet i Bangladesh kalles Jatiya Sangsad, og består av 300 representanter. Representantene velges for fem år av gangen.
Landets høyeste dømmende makt er høyesterett, der lederen og de andre dommerne utnevnes av presidenten.
Det er to dominerende politiske partier i Bangladesh, Bangladesh Jatiyatabadi Dal (Nasjonalistpartiet) og Awamiforbundet.
Administrativ inndeling
Bangladesh er inndelt i seks provinser, kalt divisjoner. Disse har navn etter sine respektive provinshovedsteder:
Menneskerettigheter
Bangladesh har straffen livstid i fengsel for homofili.
Næringsliv
Mesteparten av landets industriproduksjon består av tekstiler. Tekstilindustrien i Bangladesh ekspanderte sterkt i løpet av 1980-årene, da det lave lønnsnivået tiltrakk seg utenlandsk kapital. 40 % av kvinnene i Bangladesh jobber innenfor denne sektoren, mange under svært dårlige arbeidsforhold. Tekstiler utgjør 75 % av eksportverdien, og Bangladesh overgås bare av Kina i den internasjonale handelen med tekstiler (ready-made garments, RMG). I 2013 ble det avslørt elendige forhold i denne industrien, og en større dødsulyukke førte til at regjeringen økte minstelønnen til 5.300 Taka (68 dollar) fra desember 2013.
På 1990-tallet har telekomindustrien skutt fart, etter hvert også IT-tjenester i konkurranse med indisk IT-industri. Landets største selskap og skatteyter, Grameen Phone, er 63% eid av norske Telenor, og 37% eid av Grameen Bank. GrameenPhone står for 1% av all verdiskapning i Bangladesh, og en betydelig andel av skatteinntektene. Ellers er den statlige industrisektoren betydelig. Staten er dominerende innenfor prospektering og utvinning av råolje i Bengalbukta, og i energisektoren med en rekke statlige eide varmekraftverk. Bangladesh er netto importør av olje, og subsidierer landbruksvarer og drivstoff. Amerikanske Chevron har investert i salg av bensin og drivstoff, men tildelingen av produksjonsblokker i Bengalbukta har i mange år blitt utsatt og de utenlandske investeringene i landet er små.
Bangladesh har vært svært avhengig av utviklingshjelp, men denne er redusert og landet er ikke lenger hovedsamarbeidsland for Norge på dette feltet. Verdensbanken og IMF er største bistands- og lånegiver, men også Den asiatiske utviklingsbanken ADB har gitt en del kreditter i nyere tid.
Oppføring på UNESCO sine lister
Verdensarvsteder
Oppføringer på UNESCO sin verdensarvlist (World Heritage List), verdens kultur- og naturarvstede.
Mesterverker i muntlig og immateriell kulturarv
Oppføringer på UNESCO sin liste (Intangible Cultural Heritage), knyttet til aktivt vern av immateriell kultur. Årstallet angir når det ble listeført hos UNESCO.
Percy militærsykehus
Percy militærsykehus (fransk: Hôpital d'instruction des armées Percy eller HIA Percy) er et militærsykehus i Clamart, en forstad utenfor Paris i Frankrike. Det administreres av militærets helsepersonell, og yter helsetjenester til både militære og sivile pasienter.
Den palestinske lederen Yasir Arafat ble behandlet her fra 29. oktober 2004 til sin død den 11. november samme år.
Gloria Grahame
Gloria Grahame (født Gloria Grahame Hallward 28. november 1923 i Los Angeles i California, død 5. oktober 1981 i New York City i New York) var en amerikansk skuespiller. Grahame vant Oscar for beste kvinnelige birolle for rollen som Rosemary Bartlow i filmen Blendende løgn (1952). Hun har fått en stjerne på Hollywood Walk of Fame for sin innsats innen filmen.
Virunga nasjonalpark
Virunga nasjonalpark (Parc National des Virunga) ble etablert som Albert nasjonalpark i 1925 (Parc National Albert), og ble med det Afrikas første nasjonalpark. Den omfatter i dag et cirka 7 800 km² stort område mellom Virungafjellene i sør og Ruwenzorifjellene i nord, i de østlige delene av Den demokratiske republikken Kongo. Parken er spesielt kjent for sine sjeldne fjellgorillaer, og den grenser til Parc National des Volcans i Rwanda og Ruwenzori nasjonalpark i Uganda.
Noen år etter at DDR Kongo fikk sin frihet fra Belgia (1960) byttet parken navn, til Virunga nasjonalpark (1969). Nasjonalparken ble videre erklært som et verdensarvområde i 1979.
Nasjonalparken ble primært opprettet for å beskytte fjellgorillaene i Virungafjellene, og til å begynne med var den begrenset til områdene mellom de tre vulkanene i sør. Nå omfatter imidlertid Virunga nasjonalpark både de vestlige delene av Lake Edward, som er kjent for flodhester, og områdene sør og nord for innsjøen. Dette omfatter flere landskapstyper, som myr, grassletter, lavasletter rundt vulkanene Nyiragongo og Nyamuragira, og fjell med snødekte topper.
Idrettslaget Heming
Idrettslaget Heming (stiftet 25. januar 1916 som Idrættslaget Heming) er et av Norges største fleridrettslag med over 5 000 medlemmer fordelt på åtte avdelinger innenfor sommer- og vinteridretter. IL Heming holder til på Slemdal i Bydel Vestre Aker i Oslo. Blant stifterne var Lars og Henry Gleditsch og Simonsen-guttene. Klubben er mest kjent for sine skigrupper, som inkluderer alpint, freeski, hopp, kombinert og langrenn. I tillegg har klubben også grupper innen fotball, friidrett, orientering og tennis. Tidligere arrangerte klubben Galdhøpiggrennet.
Klubben har eget anlegg på Gråkammen, med hoppbakke, fotballbaner, idrettbane, tennisbane, idretthall og trampolinehall med grop.
TETs-16
TETs-16 (russisk: ТЭЦ-16), også kjent som Moskva-16, er et subkritisk varmekraftverk beliggende i Khorosjevo-området vest i Moskva. Det eies og opereres av kraftselskapet Mosenergo, og har en effekt på 360 MW. Brenselstypen er naturgass og fyringsolje.
Byggingen av kraftverket begynte omkring 1940, og første byggetrinn stod ferdig i 1945. Kraftverket har senere blitt utvidet i 1963 og er blitt fornyet ved en rekke anledninger. Det har 8 enheter / generatorer med kombinasjonssyklus, med effekt fra 25 MW of opp til 110 MW for de to største blokkene.
Markane
Markane er ei jordbruksgrend som ligger delvis i Stryn kommune i Vestland fylke og Hornindal i Volda kommune i Møre og Romsdal fylke. Markane grenser til Hornindalsvatnet i vest og Tverrfjellet/Hogden i øst. Arealet er ca. 25–30 km² med 300 innbyggere.
Skianlegget Ullsheim er drevet av Markane Idrettslag. I 1996 arrangerte klubben Norgesmesterskapet på ski (nordiske greiner) der, og det er også arrangert NM i skiskyting, og junior-VM i nordiske grener, samt flere norgescuper.
På Maurset er det registrert flere gravhauger og graver fra jernalderen.
Navnet Markane kommer fra skog. Tidligere skrivemåte var Markerne, senere Markene (uttales Markjene). Navnet ble senere endret til Markane.
Cranston (Rhode Island)
Cranston er den tredje største byen i delstaten Rhode Island, USA. Byens søsterbyer er Itri i Italia og Santo Domingo i Den dominikanske republikk.
Veterinärstyrelsen
Veterinärstyrelsen var en statlig svensk myndighet som eksisterte fra 1947 til 1971. Den ble opprettet ved at de veterinærmedisinske spørsmålene ble flyttet ut fra Medicinalstyrelsen til en egen myndighet. Fra 1. januar 1972 ble oppgavene tatt over av dels Statens Livsmedelsverk (blant annet besiktningsveterinärorganisationen) og dels av Lantbruksstyrelsen (blant annet distriktsveterinærorganisasjonen).
John C. Calhoun
John Caldwell Calhoun (født 18. mars 1782 i Abbeville County i Sør-Carolina i USA, død 31. mars 1850 i Washington, D.C.) var en ledende sørstatspolitiker og politisk filosof fra Sør-Carolina, USA. Han var kjent som talsmann for slaveri og mente at det å eie sorte mennesker var en «garanti for sivilisasjon». Hans idéer førte til den amerikanske borgerkrigen et tiår etter hans død. Han etablerte Nullifier Party i 1828 som en utbryter fra Det demokratisk-republikanske parti.
Calhoun hadde flere toppolitiske verv i USA i løpet av sin karriere. Han satt i Representantenes hus i Kongressen fra 1810 fram til 1817, da han ble landets krigsminister (forløperen til dagens forsvarsminister) under president Monroe. Han var senator fra Sør-Carolina 1832–1843 og 1845–1850.
Han var krigsminister fram til han ble USAs 7. visepresident, først under president John Quincy Adams (1825–1829), så under president Andrew Jackson (1829–1832). Han trakk seg fra stillingen som visepresident for å kunne sitte i Senatet, hvor han følte han hadde mer makt. 1. april 1844 ble han USAs utenriksminister i president Tylers regjering, en stilling han beholdt i nesten et år fram til presidentskiftet i 1845.
Calhoun døde av tuberkulose i 1850 og ble gravlagt i hjemstaten South Carolina.
Isabel (sang)
«Isabel» er en sang av det norske rockebandet BigBang, utgitt på deres syvende album Edendale. Det ble utgitt 9. mars i Norge og 19. januar i USA, begge i 2009. Sangen er skrevet av bandets låtskriver, gitarist og vokalist Øystein Greni. Låta er produsert av Greg Richling og Greni.
Singleutgivelse
Låta ble også utgitt som vinylsingle i desember 2009. Dette var en liveversjon tatt opp på Norwegian Wood-festivalen 13. juni 2009. Ståle Storløkken medvirket på keyboard og St. Hallvard-guttene og Sølvguttene sto for koringen. Singelen er signert og i et veldig begrenset opplag på 500 eksemplater, og kunne kun bli kjøpt på tre måter; på en av bandets norske julekonserter, gjennom bigbangfans.com eller hos Big Dipper i Oslo. Utgivelsen er også til minne om Lars Klokkerhaug, bandets lydingeniør, som nylig hadde gått bort, grunnet kreft.
B-siden var en studioinnspilling av en Chris Bell-låt, «Better Save Yourself». Gjort av Øystein Greni og Knut Schreiner i Grand Sport Studios, juni 2008
Nurcan Taylan
Nurcan Taylan (født 29. oktober 1983) er en tyrkisk vektløfter. Hun har blant annet ett OL-gull, ett VM-gull, og seks EM-gull.
Bellevue (Washington)
Bellevue er en by i delstaten Washington, i King County. Fra Seattle ligger Bellevue til øst, tvers over innsjøen Lake Washington, og byene er forbundet ved flere flytebroer. Byen var lenge regnet som forstad og drabantby til Seattle, men i senere år har byen hatt en betydelig vekst i næringslivet og bygningsmassen inkluderer flere høyhus og skyskrapere. Byen har 130 000 arbeidsplasser, som overstiger antall innbyggere.
Området Bellevue ligger ved var inntil 1900-tallet preget av tykk skog og myrer. Oppdagelsen av kullforekomster bidro til at mye av skogen ble ryddet, og at arealer ble benyttet til jordbruk. Mye av arealen ble utviklet av japansk-amerikanere, men under andre verdenskrig ble mange av disse sendt vekk og internert. Den første broen over Lake Washington ble bygget i 1940 og bidro til å gjøre området til en drabantby. Bellevue fikk bystatus i 1953, opprinnelig med at areal på 12 km², men byen har vokst etter flere sammenslåinger.
Euterpe
Euterpe var navnet på et musikkselskap som Edvard Grieg, Rikard Nordraak og Chr. Fr. Emil Horneman stiftet i København i 1865. Dansken Horneman var initiativtaker og hovedstifter. De ønsket å lage en arena for å fremføre ny musikk, særlig av nordiske komponister.
Appias
Appias er en slekt av sommerfugler i gruppen hvitvinger. Denne sommerfugleslekten er utbredt i tropiske områder over hele Jorda, med flest arter i Asia.
Euterpe
Herved fikk de unge komponistene et forum for de verkene som den meget dominerende Niels W. Gade ikke ville oppføre i det selskapet han ledet, det ellers dominerende Musikforeningen. Horneman og hans venner mente at det danske musikklivet var stivnet og behersket av en enkelt smaksdommer – Gade. Euterpe ble som eksponent for samtidens unge musikk forløper for flere viktige konsertforetagender på 1900-tallet.
Appias
Utseende
Middelsstore (vingespenn 50-75 millimeter) sommerfugler med forholdsvis store vinger. Både farge og vingeform varierer mye. Mange er hvitaktige, ofte med mørk ytterkant, andre er gulaktige, brune eller nesten svarte. Noen har korte og brede vinger, hos andre er de smalere og litt sigdformede.
Euterpe
Euterpe fungerte bare noen få år. Til gjengjeld stiftet Horneman allerede i 1874 sammen med Otto Malling Koncertforeningen, hvis repertoar kom til å omfatte betydelige utenlandske verker samt verker av en rekke unge danske komponister.
Appias
Levevis
Larvene lever særlig på planter i familien Capparidaceae, men også på familiene Cleomaceae, Phyllanthaceae og Puntrajivaceae. Hannene drikker gjerne saltholdig væske fra elvebredder, leire og lignende. De tar opp mineralene og skiller raskt ut vannet igjen slik at det kan løse opp mer salter, slik kan de sitte og drikke lenge.
Utbredelse
Slekten finnes i tropiske områder over hele Jorda, flest arter i Sørøst-Asia, noe færre i Australia og Afrika (henholdsvis fem og seks arter) og bare én art (Appias drusilla) i Amerika.
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
Clamart
Clamart er en kommune i departementet Hauts-de-Seine i regionen Île-de-France i de sørvestlige forstedene til Paris. Den ligger 8,7 km fra sentrum av Paris..
Byen er delt i to deler som er skilt fra hverandre av en skog. Disse er Bas Clamart, det historiske sentrumet, og Petit Clamart.
Percy militærsykehus ligger her.
Befolkningsutvikling
Antall innbyggere i kommunen Clamart
Praha-offensiven
Praha-offensiven (russisk:Пражская наступательная операция, Prazhskaya nastupatelnaya operacia) var det siste store slaget som ble utkjempet under andre verdenskrig i Europa. Kampen om Praha fant sted på Østfronten i dagene 6. mai til 11. mai 1945, og er særlig bemerkelsesverdig fordi den siste delen foregikk etter at Tyskland hadde kapitulert 8. mai. Slaget ble også utkjempet samtidig med et større folkelig opprør i Praha i dagene 5.–8. mai. Byen Praha ble endelig frigjort som en følge av denne offensiven.
Bakgrunn
I dagene 30. april til 1. mai 1945 gjentok SS Obergruppenführer og politigeneral Karl Hermann Frank over radio kunngjøringen om at han ville drukne ethvert opprør i et «hav av blod». Situasjonen i Praha var ustabil og usikker, samtidig som det var kjent at Den røde armé nærmet seg byen fra flere kanter. Videre var det kjent at befolkningen var klar til opprør mot okkupasjonsmakten.
Amerikanske styrker avanserte raskere enn ventet gjennom Tyskland, og 17. april krysset amerikanske patruljer grensen til Tsjekkoslovakia. General Patton mente hans 3. armé kunne frigjøre den vestlige delen av Tsjekkoslovakia på fem dager, men overlot dette til Sovjetunion som avtalt.
Etter Slaget om Berlin var Böhmen og Mähren fortsatt kontrollert av store tyske styrker. De første dagene i mai ble 1,7 millioner soldater fra den røde armé sendt sørover fra Berlin og Dresden mot Praha. De sovjetiske styrkene hadde blant annet 1,800 stridsvogner og 2,900 kampfly som støtte. Sovjetiske styrker (forsterket med rumenske enheter) som blant annet hadde inntatt Bratislava 4. april og Brno 26. april rykket også nordvestover gjennom Mähren mot Praha. Denne styrken fra sørøst besto i hovedsak av to sovjetiske armégrupper (den andre og fjerde ukrainske front). Planen var å omringe Praha og dessuten hindre gjenværende tyske soldater i å overgi seg til amerikanske styrker.
Kampene
Etter ny avtale med Sovjetunionen krysset Pattons styrker 5. mai grensen til Tsjekkoslovakia og rykket frem til Budweis, Pilsen og Karlsbad. De tyske styrkene overga seg villig til de amerikanske som erobret Pilsen og stanset rett øst for byen. Imens hadde tsjekkiske partisaner støttet av folkelig oppstand tatt kontroll over sentrale deler av Praha, men ble 6. mai angrepet av tyske styrker rundt byen. De sovjetiske styrkene innledet da sitt angrep én dag tidligere enn planlagt for å bistå partisanene, men ble holdt tilbake av tysk motstand. En divisjon (omkring 25,000 soldater) av Den russiske frigjøringsarméen (ROA eller russisk: POA) som befant seg i Tsjekkoslovakia hadde skiftet side (mot løfte om å bli værende i landet etter frigjøringen) og rykket inn i Praha for å støtte partisanene. ROA i tysk uniform kjempet mot sine tidligere allierte. Den tsjekkiske ledelsen hadde håpet amerikanerne som sto 80 km fra Praha ville bli redningen. En amerikansk patrulje hadde 5. mai kjørt inn i Praha. Eisenhower sto fast på avtalen om å overlate Praha til Sovjetunionen, Patton fulgte sterkt motvillig ordren og ble stående ved Pilsen. ROAs styrke forlot Praha for å overgi seg til amerikanske styrker 9. mai. Den tsjekkoslovakiske nasjonale ledelsen (nasjonalrådet) forhandlet med general Rudolf Toussaint, og ga de tyske styrkene fritt leide vestover der de ville overgi seg til amerikanerne. Samtidig rykket sovjetiske styrker inn mot Praha fra nordvest. Noen tusen tyske soldatene nådde de amerikanske sperringene, og de fleste ble senere overlatt til den røde armé. Omkring 600,000 tyske soldater ble tatt til fange av den røde armé. En stor del av ROA ble tatt til fange eller drept av denne hæren, og Andrej Vlasov selv ble utlevert.
De sovjetiske styrkene knuste med dette den siste gjenværende lommen av betydning med tyske styrker. Da de sovjetiske styrkene sto på utsiden av byen, startet det tsjekkiske opprøret. og de tyske styrkene trakk seg unna.
9. mai rykket de sovjetiske styrkene inn i byen og kjempet mot de gjenværende tyske styrkene, som etter hvert befant seg i isolerte lommer. Vest for byen møtte de sovjetiske styrkene den amerikanske tredje armé, under ledelse av George Patton rundt byene České Budějovice og Písek, og slik ble de tyske styrkene endelig omringet.
Omkring 11,000 sovjetiske soldater falt.
Følger
«Tsjekkernes Quisling», Emanuel Moravec begikk selvmord 5. mai. Moravec var kjent for sitt samarbeide med de tyske okkupantene.
13. mai ble Emil Hácha arrestert i Praha, og overført til et militært hospital siden han hadde så dårlig helse. Han hadde vært ministerpresident i Riksprotektoratet Böhmen-Mähren Han døde i fengselet 26. juni under ukjente omstendigheter. I midten av mai ble den nasjonalsosialistiske borgermesteren i Praha, professor Josef Pfitzner offentlig hengt. Lederen for det nasjonalsosialistiske partiet i Sudetenland, Konrad Henlein, begikk selvmord på samme tid.
22. mai 1946 ble SS-Obergruppenführer Karl Hermann Frank hengt etter å ha blitt dømt for krigsforbrytelser.
Wilhelm Frick, en ledende nasjonalsosialistisk tjenestemann ble tiltalt for krigsforbrytelser under Nürnbergprosessen og henrettet 16. oktober 1946. Frick hadde også vært riksprotektor for Böhmen-Mähren.
SS-Oberstgruppenführer Kurt Daluege ble tatt til fange av amerikanske tropper og utlevert til Tsjekkoslovakia. Han ble her tiltalt for krigsforbrytelser og hengt 24. oktober 1946. Han hadde blant annet tjenestegjort ved Reichssicherheitshauptamt og vært guvernør for Böhmen-Mähren.
Adams County (Colorado)
Adams County er et fylke i den amerikanske delstaten Colorado. Det ligger i de sentrale delene av staten og det grenser mot Weld County i nord, Morgan County i nordøst, Washington County i øst, Arapahoe County og Denver County i sør, Jefferson County i vest og mot Broomfield County i nordvest.
Adams Countys totale areal er 3,102 km² hvorav 15 km² er vann. I 2000 hadde fylket 363,857 innbyggere og administrasjonssenteret ligger i byen Brighton og fylkets største by er Aurora.
Fylket ble grunnlagt i 1901 av land som ble skilt ut fra Arapahoe County og det har fått sitt navn etter guvernør Alva Adams.
TETs-11
TETs-11 (russisk: ТЭЦ-11), også kjent som Y M Ufajev, er et subkritisk, kombinasjonssyklus varmekraftverk ved M7-motorveien, rett øst i Moskva. Det eies og opereres av kraftselskapet Mosenergo, og har en effekt på 330 MW i kraftproduksjon, og 1.175 MWth effekt i produksjonen av fjernvarme. Prodroduksjonen kan nå helt opp i 2.200 GWt elektrisitet og 3.000 GWt lokal fjernvarme. Brenselstypen er naturgass og mazut.
Byggingen av kraftverket begynte omkring 1931, og første byggetrinn stod ferdig i 1936. Kraftverket har senere blitt utvidet og fornyet ved en rekke anledninger. ANlegget har 4 blokker på henholdsvis 60 MW, 2 x 80 MW (type LMZ), og 110 MW (type UTMZ).
Solheim kapell
Solheim kapell ligger på Solheim gravplass på Solheim i Årstad bydel i Bergen. Kapellet ble oppført i 1919 etter tegninger av arkitekt Sigurd Lunde og innviet 13. oktober 1920.
Bygningen
Kapellet ligger fint tilpasset den omkringliggende gravplassen. Bygningen er oppført i pusset tegl med detaljering i hugget granitt.
Monumentalitet
Solheim kapells monumentale virkning blir understreket av de symmetrisk plasserte sidefløyene som inneholder bårerom og kontorer, og terrassen foran. Under disse er det urnehaller (kolumbarium) med rundbuer i naturstein som gir bygningen tyngde.
Krematorium
I 1939 ble det installert et krematorium i kjelleren på kapellet. Krematoriet ble lenge brukt som reserve ved driftsstans ved Møllendal krematorium, men er i dag ikke i bruk.
Glennia
Glennia pylotis er en dagsommerfugl i gruppen hvitvinger.
Utseende
En middelsstor (vingespenn ca. 55 millimeter), hvit sommerfugl med avrundede vinger. Spissen av forvingen er svart.
Utbredelse
Arten er bare kjent fra delstaten Bahia i Brasil.
HMS «Plymouth» (F126)
HMS «Plymouth» (F126) er en britisk fregatt av Rothesay-klassen, oppkalt etter den engelske byen Plymouth. Etter å ha bli tatt ut av tjeneste i 1988, er hun bevart og blitt åpnet for publikum i flere britiske havner.
HMS «Plymouth» deltok i Falklandskrigen, der den hadde en sentral rolle under gjenerobringen av Sør-Georgia (Operasjon Paraquet). 25. april 1982 ble den argentinske ubåten «Santa Fe» uskadeliggjort etter å ha blitt angrepet av britiske helikoptre samt sjømålsmissiler fra HMS «Endurance» og HMS «Plymouth». Senere samme dag ga fregatten ildstøtte ved ilandføringen av tropper på King Edward Point.
Etter Operasjon Paraquet sluttet HMS «Plymouth» seg til hovedstyrken og tok del i flere operasjoner.
8. juni ble skipet angrepet av argentinske jagerfly. HMS «Plymouth» ble truffet av bomber og kanongranater og ble påført betydelige skader. Den ble reparert og tjente senere som kystvaktskip i Vestindia.
Roberto Martínez
Roberto Martínez Montoliú (født 13. juli 1973 i Balaguer) er en spansk fotballtrener og tidligere fotballspiller som er landslagstrener for.
Han startet sin karriere i ungdomsklubben Balaguer og avsluttet den i Chester City FC i 2007. Samme år ble han trener for Swansea. I 2009 tok han over Wigan som han ledet frem til 2012-13-sesongen da laget rykket ned fra Premier League. Den 5. juni 2013 skrev Martinez under en fireårskontrakt med Everton. 12. mai 2016 ga han som trener i Everton
Volga Avtozavod kraftverk
Volga Avtozavod kraftverk (russisk: ТЭЦ Volzjkovo Avtozavoda) er et varmekraftverk i Toljatti i Russland. Det eies og opereres av et regionalt kraftselskap, og har en effekt på 1172 MW. Brenselstype er naturgass.
Byggingen av kraftverket begynte omkring 1961, og første byggetrinn stod ferdig i 1967. Kraftverket har senere blitt utvidet og fornyet ved en rekke anledninger, bl.a i 2004.
Hege Johansen
Hege Johansen (født 27. august 1972 i Oslo) er en norsk innebandyspiller. Hun spilte tidligere fotball, men har hatt større suksess som innebandyspiller, med blant annet seriegull og NM-gull. Hun har spilt for Romsås IL, Akerselva og Sveiva.
Johansen ble seriemester i 2006/2007-sesongen, da den første landsomfattende eliteserien for kvinner ble gjennomført med 10 lag. Sveiva vant med Holmlia og Sagene på plassene bak. Hun vant også NM med Sveiva den samme sesongen, med 3-2 over Holmlia.
TETs-9
TETs-9 (russisk: ТЭЦ-9), også kjent som Moskva-9, er et subkritisk varmekraftverk beliggende på Avtozavodskaja-gaten ved Moskvaelva, sør i Moskva. Det eies og opereres av kraftselskapet Mosenergo, og har en effekt på 250 MW. Brenselstypen er naturgass.
Byggingen av kraftverket begynte omkring 1930, og første byggetrinn stod ferdig i 1933 og deretter i 1948. Kraftverket har senere blitt utvidet og fornyet ved en rekke anledninger, bl.a i 1991 da det ble bygd med 250 MW gassturbinkapasitet.
Trond Kvernstrøm
Trond Håndlykken Kvernstrøm (født 8. august 1966) er en norsk TV-produsent.
I 2002 etablerte han produksjonsselskapet Monster Media sammen med Olav Øen. I begynnelsen av 2014 sluttet han i Monster og gikk til en stilling som direktør i TV 2-gruppen, med ansvar for alle reklamekanalene til mediehuset TV 2. Høsten 2016 sluttet han i TV 2.
I 2017 etablerte Kvernstrøm produksjonsselskapet The Oslo Company (TOC) sammen med Christian Steen.
Kvernstrøm har produsert Idol, Skal vi danse, Isdans, Nordic Music Awards, Senkveld med Thomas og Harald og Gullruten. Han ble tildelt årets fagpris under Gullruten 2004, og ble kåret av bransjemagasinet Kampanje til «Årets medienavn» i 2013.
Australian Open 1990
Australian Open 1990 er en Grand Slam-turnering i tennis og ble spilt mellom 15. og 28. januar i Melbourne.
Lewis County (Vest-Virginia)
Lewis Countys totale areal er 1 009 km² hvorav 20 km² er vann. I 2000 hadde fylket 16 919 innbyggere og administrasjonssenteret ligger i byen Weston.
Fylket ble grunnlagt i 18. desember 1816 og har fått sitt navn etter soldat Charles Lewis som deltok i den amerikanske uavhengighetskrigen og døde i 1774 under slaget ved Point Pleasant.
Solheim gravplass
Solheim gravplass (tidligere Solheim kirkegård) er en stor gravplass på Solheim i Årstad bydel i Bergen, i området mellom Fjøsangerveien og Løbergsveien. Kirkegården ble innviet 6. april 1917.
Rosengang
Rosengang er et bindemønster som er mye brukt i åkle i Valle og Bykle i Setesdal. Ellers er dette mønsteret lite brukt i Norge, men en del brukt i Sverige. Rosengang kan ligne noe på krokbragd. Det er innslagsrips som vil si at renninga ikke vises. Det blir vevd på fire skaft og med motsatte skill. En må veve to motsatte innslag for å dekke renninga ei gang. Dette gir en noe løsere vev enn krokbragd og det går mindre garn. Med de fire ulike skillene kan en få frem utolig mange forskjellige border. I Setesdal blir noen av disse bordene kalt «krok», «holekrok», «kross og kringle» og «lusenet».
Solheim gravplass
Her ligger også gravkapellet Solheim kapell, innviet i 1920.
Rosengang
Rosengang blir også kalt rosebragd.
Solheim gravplass
Historie
I 1912 solgte Helge Johannessens arvinger eiendommen på 63 mål til gravplass på Solheim. Prisen var kr 72.000. Bergens Privatbank kjøpte en tomt på 13 mål lenger nord for kr 12.000, mens Bergen kommune i februar 1914 kjøpte en del av ingeniør Høstmarks eiendom for kr 70.000, iberegnet et bolighus og et steinbrudd.
Rosengang
Litteratur
Karin Bøe: Rugger i rosengang 2005. Mastergradsoppgave Høgskolen i Telemark, Institutt for folkekultur.
Solheim gravplass
Øvre Solheim kirkegård
Vest for Løbergveien er et eget felt med æreskirkegård for falne i andre verdenskrig.
Tysk kirkegård
Nordøst på gravplassen er det gravplass for 1.085 tyske soldater. Norske myndigheter sørget i 1954 og 1955 for at gravene til tyske falne i Bergensområdet ble samlet på Solheim. Gravene markeres av liggende minnesmerker utført i granitt med de dødes navn. Den tyske kirkegården ble offisielt åpnet 28. august 1960.
På Solheim gravplass ble det tatt Agfa-fargebilder av en tysk militærbegravelse, trolig for en soldat som omkom i eksplosjonsulykken 20. april 1944 få dager tidligere. På Hitlers fødselsdag 20. april 2009 ble samtlige tyske krigsgraver på Solheim sprayet med et hvitt hjerte, beskrevet som «hærverk».
Edmund I av England
Edmund I (angelsaksisk: Ēadmund; født 921, død 26. mai 946), kalt «den eldre», «den rettferdige», eller «den strålende», var konge over de engelske fra 939 og til sin død. Han var sønn av Edvard den eldre og halvbror til Æthelstan, som døde den 27. oktober 939, og Edmund etterfulgte ham som konge.